Борис Младенов-Young
До полунощ чак будна съм седяла…

chitanka.info

„До полунощ чак будна съм седяла —

на сутринта пред мен изплака тя. —

Въртях се, четох… Сетне съм заспала,

но днес съм с разнебитена глава.“

Не го съзнаваш ти, че си щастлива —

събират се шест часа сън, нали?

А, знаеш ли, че има и такива

не склопили очите до зори.

И колко хора, без да подозират,

в леглото вечен мир, покой намират —

след тях отеква тих камбанен звън!…

Отдай на Бога почит и възхвала,

че колкото и кратко да си спала,

все пак си се събудила от сън!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.